Virallinen lehti nro L 085 , 30/03/1994 s. 0077 - 0078



EFTA-VALTIOIDEN PYSYVÄN KOMITEAN PÄÄTÖS N:o 3/94/PK, annettu 10 päivänä tammikuuta 1994, EFTAn valvontaviranomaista avustavien komiteoiden menettelystä sen hoitaessa valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 1 olevan 1 artiklan mukaisia tehtäviään EFTA-VALTIOIDEN PYSYVÄ KOMITEA, joka ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen sellaisena kuin se on muutettuna valvontaviranomaisen ja tuomioistuimen perustamisesta tehdyn EFTA-valtioiden sopimuksen muuttamisesta tehdyllä lisäpöytäkirjalla, jäljempänä valvonta- ja tuomioistuinsopimus, ja erityisesti sen pöytäkirjassa 1 olevan 3 artiklan, sekä katsoo että, EY:n neuvosto on tietyissä säädöksissä antanut EY:n komissiolle toimivallan niissä olevien sääntöjen täytäntöönpanoon; neuvosto voi asettaa tiettyjä ehtoja tämän toimeenpanovallan käytölle; 13 päivänä heinäkuuta 1987(1) tehdyssä päätöksessä 87/373/ETY neuvosto on vahvistanut näitä ehtoja täsmentävän menettelyn niiden säädösten osalta, jotka se antaa kyseisen päätöksen voimaantulon jälkeen, valvonta- ja tuomioistuinsopimuksen pöytäkirjassa 1 olevassa 1 artiklassa uskotaan EFTAn valvontaviranomaiselle tiettyjä, yhteisössä EY:n komission hoidettaviksi kuuluvia tehtäviä; hoitaessaan tiettyjä näistä tehtävistä EY:n komission on noudatettava täytäntöönpanovaltansa käyttämistä koskevia menettelyjä; näiden menettelyjen mukaisesti EY:n komission on tehtävä jollekin EY:n komitealle ehdotus tarvittavista toimenpiteistä tai muutoin kuultava sitä, valvonta- ja tuomioistuinsopimuksen pöytäkirjassa 1 olevan 3 artiklan mukaan pysyvä komitean vahvistaa menettelyn, jota noudatetaan EFTAn valvontaviranomainen hoitaessa sille kyseisen pöytäkirjan 1 artiklassa uskottuja tehtäviä, kyseisen menettelyn on vastattava menettelyä, jota EY:n komission on ETA-sopimuksen liitteissä tarkoitettujen säädösten mukaisesti noudatettava hoitaessaan vastaavia tehtäviä, lisäksi on tarpeen vahvistaa tietyt säännöt menettelystä, jota EFTAn valvontaviranomaisen on noudatettava kussakin tapauksessa, ja ottaa huomioon, että EFTA-valtioiden pysyvästä komiteasta tehdyn sopimuksen 5 artiklan 2 kohdan nojalla pysyvä komitea päättää erikseen EY:n komiteoita vastaavien komiteoiden perustamisesta tai nimeämisestä EFTA-valtioiden kesken, ON PÄÄTTÄNYT SEURAAVAA: 1 artikla 1. Pysyvä komitea vahvistaa noudatettavan menettelyn päätöksissä, joilla se perustaa uusia komiteoita tai nimeää jo olemassa olevia komiteoita avustamaan EFTAn valvontaviranomaista valvonta- ja tuomioistuinsopimuksen pöytäkirjassa 1 olevan 1 artiklan mukaisten tehtävien hoitamisessa. 2. Jokaisen komitean osalta pysyvä komitea täsmentää niiden tehtävien mukaisesti, joiden hoitamisessa komitean on määrä avustaa, 2, 3 ja 4 artiklassa vahvistetuista menettelyistä sen, joka on samanlainen tai vastaa parhaiten sitä menettelyä, josta säädetään kyseisessä, ETA-sopimuksen liitteessä viitatussa säädöksessä. 2 artikla MENETTELY I (Neuvoa-antava komitea) 1. EFTAn valvontaviranomaista avustaa neuvoa-antava komitea, jonka muodostavat EFTA-valtioiden edustajat ja jonka puheenjohtajana on EFTAn valvontaviranomaisen edustaja. 2. EFTAn valvontaviranomaisen edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. 3. Lausunto merkitään pöytäkirjaan; lisäksi jokaisella EFTA-valtiolla on oikeus pyytää, että sen kanta merkitään pöytäkirjaan. 4. EFTAn valvontaviranomaisen on mahdollisuuksien mukaan otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. 3 artikla MENETTELY II (Hallintokomitea) 1. EFTAn valvontaviranomaista avustaa komitea, jonka muodostavat EFTA-valtioiden edustajat ja jonka puheenjohtajana on EFTAn valvontaviranomaisen edustaja. 2. EFTAn valvontaviranomaisen edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan EFTA-valtioiden pysyvästä komiteasta tehdyn sopimuksen 6 artiklan 2 kohdassa määrätyllä enemmistöllä. Puheenjohtaja ei osallistu äänestykseen. 3. EFTAn valvontaviranomainen päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, EFTAn valvontaviranomainen ilmoittaa niistä viipymättä pysyvälle komitealle. Siinä tapauksessa noudatetaan seuraavaa: Vaihtoehto a) 4. EFTAn valvontaviranomainen voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. 5. Pysyvä komitea voi EFTA-valtioiden pysyvästä komiteasta tehdyn sopimuksen 6 artiklan 2 kohdassa määrätyllä enemmistöllä päättää asiasta toisin edellisessä kohdassa tarkoitetun ajan kuluessa. Vaihtoehto b) 6. EFTAn valvontaviranomainen lykkää päättämiensä toimenpiteiden soveltamista kyseisessä säädöksessä säädetyksi ajaksi, joka ei missään tapauksessa saa olla pidempi kuin kolme kuukautta ilmoituksen tekopäivästä. 7. Pysyvä komitea voi EFTA-valtioiden pysyvästä komiteasta tehdyn sopimuksen 6 artiklan 2 kohdassa määrätyllä enemmistöllä päättää asiasta toisin edellisessä kohdassa tarkoitetun ajan kuluessa. 4 artikla MENETTELY III (Sääntelykomitea) 1. EFTAn valvontaviranomaista avustaa komitea, jonka muodostavat EFTA-valtioiden edustajat ja jonka puheenjohtajana on EFTAn valvontaviranomaisen edustaja. 2. EFTAn valvontaviranomaisen edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan EFTA-valtioiden pysyvästä komiteasta tehdyn sopimuksen 6 artiklan 2 kohdassa määrätyllä enemmistöllä. Puheenjohtaja ei osallistu äänestykseen. 3. EFTAn valvontaviranomainen päättää suunnitelluista toimenpiteistä, jos ne ovat komitean lausunnon mukaiset. 4. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, EFTAn valvontaviranomainen tekee viipymättä pysyvälle komitealle ehdotuksen tarvittavista toimenpiteistä. Pysyvä komitea ratkaisee asian EFTA-valtioiden pysyvästä komiteasta tehdyn sopimuksen 6 artiklan 2 kohdassa määrätyllä enemmistöllä. Jos pysyvä komitea ei ole ratkaissut asiaa määräajassa, josta säädetään asiaa koskevassa säädöksessä ja joka ei missään tapauksessa saa olla pidempi kuin kolme kuukautta siitä, kun asia on tullut vireille pysyvässä komiteassa, EFTAn valvontaviranomainen tekee päätöksen ehdotetuista toimenpiteistä. 5 artikla Tämä päätös tulee voimaan välittömästi. 6 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 10 päivänä tammikuuta 1994 Pysyvän komitean puolesta Puheenjohtaja Antti SATULI (1) EYVL N:o L 197, 18.7.1987, s. 33